KYK: May dalk Brexitloos uit haar pos | Netwerk24
Suid-Afrikaanse krieket moet nie op moedverloor se vlakte gaan sit ná vanjaar se misoes by die Wêreldbeker-toernooi nie, maar eerder inspirasie put uit die wyse waarop Engeland sy span die afgelope vier jaar herbou het.
Hy het die Suid-Afrikaanse vertonings in die Super-rugbyreeks baie teleurstellend gevind, sê die eertydse Springbok-vleuel en -hulpafrigter Ray Mordt.
Die rand weet nie regtig waarheen hy wil gaan nie - maar dinge kan vinnig verander.
Jacques Wessels, die KPMG-ouditeur wat verantwoordelik was die Linkway Trading se oudits, is as geoktrooieerde rekenmeester geskors.
Britse belastingbetalers het miljoene opgedok vir die restourasie van prins Harry en Meghan, hertogin van Sussex, se woning.
Die Bloemfonteinse Afrikaanse Taaltoer wat die Naln op die vooraand van die Vryfees vanjaar aanbied met prof. Jaap Steyn moet eenvoudig beleef word.
22 Mei 2019 10:12
Theresa May se laaste ernstige nuwe Brexit-ooreenkoms waarmee sy suksesvol uit haar pos as premier wou stap, is reeds deur parlementariërs uit haar eie Konserwatiewe Party, sowel as die Arbeidersparty, afgekeur nog voordat daar gestem is.
Die Britse eerste minister, Theresa May. Foto: Reuters
Een van die eerste mense wat sy teenkanting teen die nuwe plan gelug het, is Boris Johnson, die oudminister wat nou sy oog op die premierskap het. In die laaste stemming het hy nog ja gestem, maar nou gaan hy nee stem.
"Ons kan en ons moet beter doen en aan die mense gee wat hulle wil hê," het Johnson volgens die
May het die nuwe tienpuntplan wat ná onderhandelinge met die Arbeidersparty opgestel is, Dinsdag bekend gemaak, berig
The Guardian. Die twee grootste toegewings aan die Arbeiders is dat Brittanje tydelik in die Europese handelsverdrag sal bly en dat 'n tweede bindende referendum gehou kan word, sou die ooreenkoms aanvaar word.
In 'n stormagtige kabinetsvergadering is die voorstel van 'n tweede referendum met dreigemente van 'n opstand begroet. Binne ure daarna het meer as 20 lede reeds gesê hulle gaan hul ja-stem vir die ooreenkoms in 'n nee-stem verander.
Jeremy Corbyn van die Arbeiders het ook aangekondig dat hy nie die plan sal steun nie. Al is daar toegewings vir hom en sy party in die nuwe ooreenkoms is dit volgens hom "nie genoeg nie".
'n Nederlaag van groter omvang as die vorige drie word nou reeds vir May se nuwe plan voorspel. Sy het met die aankondiging gesê sy het na kommer van oor die hele politieke spektrum geluister "en ek het alles gedoen wat ek kon om dit te hanteer".
"Vandag bied ek julle 'n ernstige nuwe Brexit-ooreenkoms aan."
Sy waarsku dat sou die Brexit-dooiepunt voortduur, "die gevaar bestaan dat die deur oopgemaak na 'n nagmerrietoekoms van permanent verdeelde politiek gaan word".
Die Konserwatiewe Party gaan na verwagting Donderdag in die Europese parlementsverkiesing 'n drag slae van Nigel Farage se Brexit-party op die lyf loop.
"Kyk na die wêreld en dink aan die toestand waarin liberale demokratiese politiek is. Kyk dan na Brittanje en dink oor die uitwerking wat dit sal hê as ons nie kan doen wat die mense van Brittanje in 'n wettige referendum gevra het nie," sê May.
Vandag bied ek julle 'n ernstige nuwe Brexit-ooreenkoms aan.
Reuters berig dat Leo Varadkar, Ierse premier, sê die nuwe ooreenkoms is vir Ierland aanvaarbaar.
"Die hele plan is nog nie bekend gemaak nie so ons kan nog nie 'n formele mening gee nie, maar uit wat ek tot dusver gehoor het, dink ek dit is oukei en aanvaarbaar."
Die algemene teenstand teen die nuwe ooreenkoms is so erg dat daar diegene is wat twyfel of dit ooit aan die parlement voorgelê sal word.
Die BBC beskryf die soeke na 'n ooreenkoms as 'n "pynlike ritueel waarin die premier 'n visie vir Brexit onthul en die lede van die parlement dan in toue staan om dit te vermorsel".
Daar is ook volgens die BBC heelwat wat voel dat May vroeër moet bedank as wat sy gesê het sy sal. Daar is ander wat sê sy het alle gesag as premier verloor nadat sy aangebied het om te bedank.